Ο **Θίοντορ Έβελιν Μόζμπι** είναι ένας φαντασταστικός χαρακτήρας και ο πρωταγωνιστής στο αμερικανικό τηλεοπτικό sitcom *How I Met Your Mother*, ενσαρκωμένος από τον Τζος Ράντνορ. Ο Τεντ είναι επίσης και ο αφηγητής της σειράς από το μέλλον, εκφωνημένος από τον Μπομπ Σάγκετ, καθώς διηγείται στα παιδιά του την μακρά ιστορία του πως γνώρισε τη μητέρα τους.

Σύνοψη χαρακτήρα
----------------

Ο Τεντ είναι ο κεντρικός χαρακτήρας της σειράς. Γεννημένος στις 25 Απριλίου 1978, είναι από το Σέικερ Χάιτς του Οχάιο (όπως ο δημιουργός της σειράς Κάρτερ Μπέις). Είναι απόφοιτος του Πανεπιστημίου Γουέσλιαν (όπως ο Μπέις και ο συνδημιουργός Κρεγκ Τόμας), φαν των Eagle Scout και αρχιτέκτονας. Είναι πιθανό να συνέχισε την εκπάιδευσή του κάπου στη Νέα Υόρκη, πιθανότατα στο Πανεπιστήμιο Κολούμπια. Όταν ο κολλητός του Μάρσαλ Έρικσεν (Τζέισον Σίγκελ) αρραβωνιάζεται στο πρώτο επεισόδιο, ο Τεντ αποφασίζει να βρει το άλλο του μισό. Αυτή η απόφαση στηρίζει τη γενική σκηνοθεσία της σειράς, καθώς και η σχέση του Τεντ με τον Μάρσαλ, τη γυναίκα του Λίλι Όλντριν (Άλισον Χάνιγκαν), την νυν-πρώην κοπέλα του Τεντ Ρόμπιν Σερμπάτσκι (Κόμπι Σμόλντερς) και τον φίλο του Μπάρνι Στίνσον (Νιλ Πάτρικ Χάρις).

### Προσωπικότητα

Ο χαρακτήρας του Τεντ βασίζεται σημαντικά στον δημιουργό της σειράς Κάρτερ Μπέις, με τη σχέση του και τον συνδημιουργό Κρεγκ Τόμας να είναι η βάση για τη σχέση του Τεντ με τον Μάρσαλ. Η προσωπικότητά του είναι εν μέρει βασισμένη στον Ρος Γκέλερ από το sitcom του NBC *Τα Φιλαράκια*, συμπεριλαμβάνοντας το αρχικό επάγγελμα του Τεντ ως αρχαιολόγος να είναι παρόμοιο με αυτό του Ρος ως παλαιοντολόγος. Το επάγγελμά του αργότερα άλλαξε σε αρχιτέκτονας, λόγω τις δυσκολίες που είχαν οι δημιουργοί να ταιριάξουν το επάγγελμα του αρχαιολόγου στο χώρο της Νέας Υόρκης.

Ο Τεντ έχει την τάση να κάνει ρομαντικές πράξεις: για παράδειγμα, στο πρώτο επεισόδιο κλέβει ένα μπλε γαλλικό κόρνο από ένα εστιατόριο, το οποίο ήταν θέμα συζήτησης με τη Ρόμπιν στο πρώτο τους ραντεβού, και μετά την τρομάζει λέγοντας ότι είναι ερωτευμένος μαζί της. Σε ένα πάρτι Χάλογουϊν, κάθε χρόνο ντύνεται ως "χαρτί", ως ελπίδα να γνωρίσει "Την Πρόστυχη Κολοκύθα", μια γυναίκα ντυμένη κολοκύθα (με στρατηγικά τοποθετημένες τρύπες), την οποία είχε γνωρίσει κάποτε στο ίδιο πάρτι. (Ωστόσο, όταν τελικά τη γνώρισε, ανακάλυψε ότι δεν υπάρχει χημεία μεταξύ τους.)

Περιγράφει τον εαυτό του ως "μισός Εβραίος". Μια φορά, ζητωκραύγαζε για τους Cleveland Indians, όταν έπαιζαν εναντίον των New York Yankees σε έναν αγώνα μπέιζμπολ. Αυτός και ο Μάρσαλ τυχαία έγιναν συγκάτοικοι όταν ήταν πρωτοετείς στο πανεπιστήμιο, και έγιναν καλύτεροι φίλοι σε ένα μακρύ, αν και αποτυχημένο, ταξίδι με το αυτοκίνητο.

Ο Τεντ ισχυρίζεται ότι έχει να κάνει εμετό από το 1993, αν και είναι αναληθές. Ο Τεντ γνωρίζει γαλλικά και τη νοηματική γλώσσα, και έχει την ενοχλητική συνήθεια να διορθώνει κάθετι που λένε οι άνθρωποι γύρω του. Ως παιδί, είχε έναν ερευνητικό όμιλο που λεγόταν "Τα αγόρια Μόζμπι", ο οποίος συμπεριλάμβανε αυτόν και την αδερφή του, Χέδερ. O Τεντ διαβάζει και μιλά ισπανικά, αν και αδέξια. Ο Πάμπλο Νερούδα είναι ένας από τους αγαπημένους του συγγραφείς. Επίσης, αγαπάει την υψηλή τέχνη όπως κλασική λογοτεχνία και φιλοσοφία, και έχει την τάση να γίνεται βαρετός και δήθεν όταν συζητά για τέτοια θέματα.

Σχέσεις με άλλους χαρακτήρες
----------------------------

### Ρόμπιν Σερμπάτσκι

Στο πρώτο επεισόδιο, ο Τεντ γνωρίζει τη Ρόμπιν στο μπαρ Μακλάρενς, και κατευθείαν σκέφτηκε ότι είναι "η Μία" για αυτόν. Βγήκαν στο πρώτο τους ραντεβού, το οποίο χάλασε παταγωδώς, όταν της είπε ότι την ερωτεύτηκαν. Αποφάσισαν να είναι φίλοι, αλλά είχαν αισθήματα ο ένας για τον άλλον. Ο Τεντ κέρδισε τη Ρόμπιν, και ξανάρχισαν να βγαίνουν. Χώρισαν στο τέλος της δεύτερης σεζόν, όταν συνειδητοποίησαν ότι θέλουν διαφορετικά πράγματα. Ξαναγίνονται φίλοι, και γίνονται συγκάτοικοι στην τέταρτη και έβδομη σεζόν.

Κανείς όμως δεν ξεπέρασε ο ένας τον άλλον. Αυτό κορυφώθηκε στο γάμο της Ρόμπιν με τον Μπαρνι, όταν η Ρόμπιν κατάλαβε ότι ο Τεντ είναι αυτός που θα έκανε τα πάντα για εκείνη, και αποφάσισε να το σκάσει μαζί με τον Τεντ. Όμως, ο Τεντ ξέρει ότι αυτό δεν θα δουλέψει και είπε όχι στη Ρόμπιν, και την ενθάρρυνε να μείνει στο γάμο.

Ο Τεντ γνώρισε την Τρέισι την ημέρα του γάμου της Ρόμπιν, και έγινε η αγάπη της ζωής του. Όμως, πέθανε το 2024. Έξι χρόνια μετά, όταν ο Τεντ τελείωσε την ιστορία, τα παιδιά του καταλαβαίνουν ότι θέλει τη Ρόμπιν και του δίνουν την άδεια να πάει να την κερδίσει. Ωστόσο, στο εναλλακτικό τέλος της ιστορίας λέγεται ότι η Τρέισι είναι ζωντανή και ζουν μια ευτυχισμένη ζωή.

### Τρέισι Μακόνελ-Μόζμπι

Ο Τεντ γνωρίζει την Τρέισι την ημέρα του γάμου της Ρόμπιν (ο τελευταίος από την παρέα που την γνωρίζει: ο Μπάρνι τη γνωρίζει έξι μήνες πριν, η Λίλι στο δρόμο για τον γάμο, ο Μάρσαλ στο δρόμο για το Πανδοχείο Φαρχάμπτον και η Ρόμπιν καιρό πριν παντρευτεί), ένα βροχερό βράδυ, κρατώντας την κίτρινη ομπρέλα που έχαναν και έβρισκαν συνεχώς. Ήταν η ημέρα που θα έφευγε για το Σικάγο, αλλά δεν πήγε ποτέ λόγω της Τρέισι.

Βγαίνουν ραντεβού, ερωτεύονται, και κάνουν δύο παιδιά, την Πένι το 2015 και τον Λουκ το 2017. Ωστόσο, δεν παντρεύονται ακόμη. Παντρεύτηκαν το 2020, αλλά ο γάμος τους κράτησε μόνο τέσσερα χρόνια λόγω του θανάτου της από μια σοβαρή, μη αναφερόμενη, ασθένεια. Στο εναλλακτικό τέλος, η Τρέισι είναι ακόμα ζωντανή και ζει ευτυχισμένα με τον Τεντ και τα δύο τους παιδιά.

### Μάρσαλ Έρικσεν

Ο Μάρσαλ είναι κολλητός του Τεντ. Αυτός και ο Τεντ τυχαία έγιναν συγκάτοικοι όταν ήταν πρωτοετείς στο πανεπιστήμιο, και έγιναν καλύτεροι φίλοι σε ένα μακρύ, αν και αποτυχημένο, ταξίδι με το αυτοκίνητο. Ο Μάρσαλ πάντα πίστευε ότι ο Τεντ και η Ρόμπιν θα καταλήξουν μαζί, πράγμα που έγινε. Στοιχημάτισε ακόμη με τη Λίλι για το γεγονός αυτό.

### Μπάρνι Στίνσον

Ο Μπάρνι είναι ο άλλος κολλητός του Τεντ. Γνωρίστηκαν το 2001, στο μπαρ Μακλάρενς. Παρά τις διαφορετικές οπτικές γωνίες στον τρόπο ζωής, είναι καλοί φίλοι. Μαλώνουν, όταν ο Τεντ μαθαίνει ότι κοιμήθηκε με τη Ρόμπιν, αλλά τα ξαναβρίσκουν όταν ο Μπάρνι ρίσκαρε τη ζωή του για να είναι εκεί για τον Τεντ, και εμπλέχτηκε σε αυτοκινητιστικό ατύχημα. Ο Τεντ μαθαίνει στον Μπάρνι πώς να είναι καλός σύντροφος της Ρόμπιν. Ο γάμος του με την Ρόμπιν επηρεάζει τη φιλία του με τον Τεντ, καθώς ο Τεντ ποτέ δεν ξεπέρασε τη Ρόμπιν, αλλά στο τέλος ξεπερνούν τις διαφορές τους και συνεχίζουν να είναι κολλητοί. Ο Τεντ είναι επίσης εκεί για τη γέννηση της κόρης του το 2020.

### Λίλι Όλντριν

Η Λίλι είναι πολύ καλή φίλη του Μάρσαλ. Γνωρίστηκαν στο Πανεπιστήμιο Γουέσλιαν, μαζί με τον Μάρσαλ. Οι τρεις τους ήταν πολύ δεμένοι στο Πανεπιστήμιο. Μετά τη φοίτησή τους, μετακόμισαν και οι τρεις σε ένα διαμέρισμα της Νέας Υόρκης. Η χειριστικότητα της Λίλι αρκετές φορές έφερε σε κίνδυνο τη φιλία τους, για παράδειγμα όταν ο Τεντ έμαθε ότι αυτή χώρισε αυτόν και τη Ρόμπιν. Παρόλ' αυτά, η Λίλι το κάνει γιατί νοιάζεται για τον Τεντ και η φιλία τους παραμένει δυνατή.

### Βικτόρια

Η Βικτόρια είναι η πρώην σύντροφος του Τεντ. Οι δυο τους γνωρίστηκαν σε έναν γάμο ενός γνωστού τους. Άρχισαν να βγαίνουν, όμως η Βικτόρια δέχτηκε μια δουλειά ζαχαροπλαστικής στη Γερμανία. Καθώς έφευγε για το αεροδρόμιο, ο Τεντ της πρότεινε σχέση εξ αποστάσεως. Φυσικά αυτό δεν κράτησε πολύ, γιατί ο Τεντ φίλησε τη Ρόμπιν, και έτσι χώρισαν. Έξι χρόνια μετά, ξανασυναντιούνται, και η Βικτόρια το σκάει από την ημέρα του γάμου της για τον Τεντ. Ο Τεντ της κάνει πρόταση γάμου, αλλά η Βικτόρια είπε ναι αν σταματήσει να είναι φίλος με τη Ρόμπιν. Ο Τεντ αρνείται, και είναι η τελευταία φορά που την ξαναβλέπει. Τη Βικτόρια ενσαρκώνει η Άσλεϊ Γουίλιαμς.

### Στέλα Ζίνμαν

Η Στέλα είναι η πρώην αρραβωνιαστικιά του Τεντ. Είναι ιατρός στον τομέα της αφαίρεσης τατουάζ. Γνωρίστηκαν στο ιατρείο της, όταν ο Τεντ πήγε για 10 συνεδρείες ώστε να του αφαιρεθεί το τατουάζ που είχε στο κάτω τμήμα της πλάτης του. Τη ζητάει να βγουν ραντεβού, όμως αυτή αρνείται, γιατί δεν είχε χρόνο. Όμως στο τέλος την έπεισε, και έτσι βγήκαν ένα δίλεπτο ραντεβού, με δείπνο, ταινία και αποχαιρετιστήριο φιλί. Αρραβωνιάστηκαν, όταν ο Τεντ είχε μια επιθανάτια εμπειρία. Στο γάμο τους, ο Τεντ προσκαλεί τη Ρόμπιν, αλλά η Στέλα τον συμβουλεύει να μην το κάνει, γιατί είναι πρώην του. Ο Τεντ, για να της αποδείξει ότι κάνει λάθος, προσκαλεί και τον πρώην της Στέλα. Στο τέλος, η Στέλα και ο πρώην της τα ξαναβρίσκουν και ο Τεντ μένει παρατημένος στην εκκλησία. Τη Στέλα ενσαρκώνει η Σάρα Τσαλκ.

### Ζόι Πίρσον

Η Ζόι είναι μία άλλη πρώην του Τεντ. Τα έχει με τον Τεντ, παρόλο που είναι παντρεμένη και επαναστατεί για να μην κατεδαφιστεί το κτίριο που θα κατεδάφιζε ο Τεντ, ώστε να χτίσει έναν ουρανοξύστη, όπου εκεί θα στεγάζονται τα γραφεία της GNB. Χωρίζει τον άντρα της, Καπετάνιο, για αυτόν, και ο Τεντ σχεδόν εγκαταλείπει το όνειρό του να χτίστει τον ουρανοξύστη για αυτήν. Στο τέλος, ο Τεντ αποφασίζει να συνεχίσει με το σχέδιο, και έτσι χωρίζουν. Τη Ζόι ενσαρκώνει η Τζένιφερ Μόρισον.

### Λουκ και Πένι Μόζμπι

Ο Λουκ και η Πένι είναι τα παιδιά του Τεντ με την Τρέισι. Σε αυτούς αφηγείται την ιστορία του πώς γνώρισε τη μητέρα τους. Έξι χρόνια μετά το θάνατο της Τρέισι, τα παιδιά καταλαβαίνουν ότι έχει ακόμη αισθήματα για τη Ρόμπιν, και τον ενθαρρύνουν να πάει να την κερδίσει. Τον Λουκ ενσαρκώνει ο Ντέιβιντ Χένρι και την Πένι η Λίντσι Φονσέκα.

Παραπομπές
----------

1. ↑  «How Lily Stole Christmas». *How I Met Your Mother*. Περίοδος 2. Επεισόδιο 11. 11 Δεκεμβρίου 2006. CBS.
2. ↑  «The Goat (How I Met Your Mother)». *How I Met Your Mother*. Περίοδος 3. Επεισόδιο 17. 28 Απριλίου 2008. NBC.
3. ↑  «I'm Not That Guy». *How I Met Your Mother*. Περίοδος 3. Επεισόδιο 6. 25 Οκτωβρίου 2007. NBC.
4. ↑  «Notable Alumni - About - Wesleyan University». Wesleyan.edu.
5. ↑  «Barney's Blog: The Ashtray». *CBS*. Αρχειοθετήθηκε από το πρωτότυπο στις 8 Μαρτίου 2013.
6. 1 2 3  «Pilot». *How I Met Your Mother*. Περίοδος 1. Επεισόδιο 1. 19 Σεπτεμβρίου 2005. NBC.
7. ↑  «The Slutty Pumpkin». *How I Met Your Mother*. Περίοδος 1. Επεισόδιο 6. 24 Οκτωβρίου 2005. CBS.
8. ↑  «The Slutty Pumpkin Returns». *How I Met Your Mother*. Περίοδος 7. Επεισόδιο 8. 31 Οκτωβρίου 2011. CBS.
9. ↑  «Where Were We?». *How I Met Your Mother*. Περίοδος 2. Επεισόδιο 1. 18 Σεπτεμβρίου 2006.
10. 1 2  «Arrivederci, Fiero». *How I Met Your Mother*. Περίοδος 2. Επεισόδιο 17. 26 Φεβρουαρίου 2007. CBS.
11. ↑  «Pineapple Incident». *How I Met Your Mother*. Περίοδος 1. Επεισόδιο 10. 28 Νοεμβρίου 2005. CBS.
12. ↑  «Game Night». *How I Met Your Mother*. Περίοδος 1. Επεισόδιο 15. 27 Φεβρουαρίου 2006. CBS.
13. ↑  «Spoiler Alert». *How I Met Your Mother*. Περίοδος 3. Επεισόδιο 8. 12 Νοεμβρίου 2007. CBS.
14. ↑  «Dowistrepla». *How I Met Your Mother*. Περίοδος 3. Επεισόδιο 7. 5 Νοεμβρίου 2007. CBS.
15. ↑  «The Exploding Meatball Sub». *How I Met Your Mother*. Περίοδος 6. Επεισόδιο 20. 11 Απριλίου 2011. NBC.
16. ↑  «The Naked Man». *How I Met Your Mother*. Περίοδος 4. Επεισόδιο 9. 24 Νοεμβρίου 2008. CBS.
17. ↑  «Robots Versus Wrestlers». *How I Met Your Mother*. Περίοδος 5. Επεισόδιο 22. 10 Μαΐου 2010. CBS.
18. ↑  «Come On». *How I Met Your Mother*. Περίοδος 1. Επεισόδιο 22. 15 Μαΐου 2006. CBS.
19. ↑  «Something Blue». *How I Met Your Mother*. Περίοδος 2. Επεισόδιο 22. 14 Μαΐου 2007. CBS.
20. 1 2 3  «The End of the Aisle». *How I Met Your Mother*. Περίοδος 9. Επεισόδιο 22. 24 Μαρτίου 2014. CBS.
21. 1 2 3 4  «Last Forever». *How I Met Your Mother*. Περίοδος 9. Επεισόδιο 24. 31 Μαρτίου 2014. NBC.
22. ↑  Kreps, Daniel (6 Σεπτεμβρίου 2014). *Watch the Happier 'How I Met Your Mother' Alternate Ending*. Αρχειοθετήθηκε από το πρωτότυπο στις 2018-01-28. .
23. ↑  «Platonish». *How I Met Your Mother*. Περίοδος 9. Επεισόδιο 9. 11 Νοεμβρίου 2013. CBS.
24. ↑  «The Locket». *How I Met Your Mother*. Περίοδος 9. Επεισόδιο 1. 23 Σεπτεμβρίου 2013. CBS.
25. ↑  «Bass Player Wanted». *How I Met Your Mother*. Περίοδος 9. Επεισόδιο 13. 16 Δεκεμβρίου 2013. CBS.
26. ↑  «No Pressure». *How I Met Your Mother*. Περίοδος 7. Επεισόδιο 17. 20 Φεβρουαρίου 2012. NBC.
27. ↑  «Miracles». *How I Met Your Mother*. Περίοδος 3. Επεισόδιο 20. May 19, 2008. NBC.
28. ↑  «Robin 101». *How I Met Your Mother*. Περίοδος 5. Επεισόδιο 3. 5 Οκτωβρίου 2009. NBC.
29. ↑  «The Front Porch». *How I Met Your Mother*. Περίοδος 4. Επεισόδιο 17. 16 Μαρτίου 2009. NBC.
30. ↑  «Drumroll, Please». *How I Met Your Mother*. Περίοδος 1. Επεισόδιο 13. 23 Ιανουαρίου 2006. CBS.
31. ↑  «Cupcake». *How I Met Your Mother*. Περίοδος 1. Επεισόδιο 16. 6 Μαρτίου 2006. CBS.
32. ↑  «Nothing Good Happens After 2 AM». *How I Met Your Mother*. Περίοδος 1. Επεισόδιο 18. 10 Απριλίου 2006. CBS.
33. ↑  «The Magician's Code». *How I Met Your Mother*. Περίοδος 7. Επεισόδιο 24. 14 Μαΐου 2012. CBS.
34. ↑  «The Autumn of Break-Ups». *How I Met Your Mother*. Περίοδος 8. Επεισόδιο 5. 5 Νοεμβρίου 2012. CBS.
35. ↑  «Ten Sessions». *How I Met Your Mother*. Περίοδος 3. Επεισόδιο 13. 24 Μαρτίου 2008. CBS.
36. ↑  «Miracles». *How I Met Your Mother*. Περίοδος 3. Επεισόδιο 20. 19 Μαΐου 2008. NBC.
37. ↑  «Shelter Island». *How I Met Your Mother*. Περίοδος 4. Επεισόδιο 5. 28 Οκτωβρίου 2008. CBS.
38. ↑  «Challenge Accepted». *How I Met Your Mother*. Περίοδος 6. Επεισόδιο 24. 16 Μαΐου 2011. NBC.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*How I Met Your Mother* |
| --- |
|  |
| Επεισόδια | 
* Κύκλος 1
* 2
* 3
* 4
* 5
* 6
* 7
* 8
* 9
 |
|  |
| Χαρακτήρες | 
* Τεντ Μόζμπι
* Μάρσαλ Έρικσεν
* Λίλι Όλντριν
* Μπάρνι Στίνσον
* Ρόμπιν Σερμπάτσκι
* Τρέισι Μακόνελ
 |
|  |
| Τραγούδια | 
* "Let's Go to the Mall"
* "Sandcastles in the Sand"
* "Nothing Suits Me Like a Suit"
* "The Beaver Song"
* "P.S. I Love You"
 |
|  |
| Σχετικά άρθρα | 
* Βραβεία και υποψηφιότητες
* Ο Κώδικας των Αδερφών
* Το φαινόμενο των μαζορετών
* "How I Wet Your Mother"
 |

 |